

**ประกาศองค์การบริหารส่วนตำบลไสหมาก**

**เรื่อง สอบราคาจ้างโครงการปรับปรุงถนนสายจากถนนดำเชียรใหญ่ปากพนัง - เกาะลัด หมู่ที่ 5 ตำบลไสหมาก อำเภอเชียรใหญ่ จังหวัดนครศรีธรรมราช**

**--------------------------------------------------**

ด้วยองค์การบริหารส่วนตำบลไสหมาก มีความประสงค์จะสอบราคาจ้างโครงการปรับปรุงถนนสายจากถนนดำเชียรใหญ่ปากพนัง - เกาะลัด หมู่ที่ 5 ตำบลไสหมาก อำเภอเชียรใหญ่ จังหวัดนครศรีธรรมราช ปรับปรุงถนนโดยใช้หินผ่านตะแกรงปรับผิวจราจร กว้าง 2.00 เมตร ยาว 2,900 เมตร โดยใช้หินผ่านตะแกรงถมปริมาณจำนวนไม่น้อยกว่า 530 ลบม. พร้อมเกลี่ยเรียบ และติดตั้งป้ายประชาสัมพันธ์โครงการ จำนวน 1 ป้าย

ราคากลาง เป็นเงิน 272,000.- บาท(สองแสนเจ็ดหมื่นสองพันบาทถ้วน)

งบประมาณ เป็นเงิน 247,000.- บาท(สองแสนสี่หมื่นเจ็ดพันบาทถ้วน)

**ผู้มีสิทธิเสนอราคาต้องมีคุณสมบัติ ดังต่อไปนี้**

1. เป็นนิติบุคคลหรือบุคคลธรรมดา ที่มีอาชีพรับจ้างทำงานที่สอบราคาดังกล่าว

2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ หรือของหน่วยการบริหารราชการส่วนท้องถิ่น และได้แจ้งเวียนชื่อแล้ว

3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคา ให้แก่ องค์การบริหาร-ส่วนตำบลไสหมาก ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

5. มีผลงานประเภทเดียวกัน ในวงเงินไม่น้อยกว่า 123,500.- บาท

**กำหนดดูสถานที่ก่อสร้างและรับฟังรายละเอียดเพิ่มเติม** **ในวันที่ 10 กันยายน 2556** ณ องค์การบริหารส่วนตำบลไสหมาก อำเภอเชียรใหญ่ จังหวัดนครศรีธรรมราช

เวลา 09.00 น. - 12.00 น. ดูสถานที่ก่อสร้าง

เวลา 13.00 น. เป็นต้นไป กำหนดรับฟังคำชี้แจงรายละเอียดเพิ่มเติม

ผู้ไม่มาดูสถานที่และรับฟังคำชี้แจงให้ถือว่าได้ทราบสถานที่ตลอดจนปัญหาอุปสรรค

**กำหนดยื่นซองสอบราคาวันที่ 30 สิงหาคม 2556 ถึงวันที่ 13 กันยายน 2556**

เวลา 08.30 น. - 16.30 น. โดยกำหนดสถานที่ยื่นซอง ดังนี้

/ วันที่ 30...

- 2 -

**วันที่** 30 สิงหาคม 2556 ถึงวันที่ 12 กันยายน 2556 เวลา 08.30 น. - 16.30 น. กำหนดยื่นซอง ณ ส่วนการคลัง องค์การบริหารส่วนตำบลไสหมาก

**วันที่** 13 กันยายน 2556 เวลา 09.00 น. – 09.30 น. กำหนดยื่นซอง ณ ศูนย์รวมข้อมูลข่าวสารการซื้อหรือจ้างขององค์การบริหารส่วนตำบลระดับอำเภอ อำเภอเชียรใหญ่ จังหวัดนครศรีธรรมราช

**กำหนดเปิดซองสอบราคา วันที่ 16 กันยายน 2556 ระหว่างเวลา 09.00 น. - 09.30 น.** ณ ศูนย์รวมข้อมูลข่าวสารการซื้อหรือจ้างขององค์การบริหารส่วนตำบลระดับอำเภอ อำเภอเชียรใหญ่ จังหวัด-นครศรีธรรมราช

ผู้สนใจติดต่อขอซื้อเอกสารสอบราคาใน **ราคาชุดละ 1,200.- บาท (หนึ่งพันสองร้อยบาทถ้วน)** ได้ที่ส่วนการคลัง องค์การบริหารส่วนตำบลไสหมาก อำเภอเชียรใหญ่ จังหวัดนครศรีธรรมราช ระหว่าง **วันที่ 30 สิงหาคม 2556 ถึงวันที่ 12 กันยายน 2556** ดูรายละเอียดได้ที่ [www.saimak.go.th](http://www.saimak.go.th) หรือสอบถามทางโทรศัพท์หมายเลข 075 - 386218 ในวันและเวลาราชการ

ประกาศ ณ วันที่ 30 เดือน สิงหาคม พ.ศ. 2556

(นายอนันต์ ถนอมสิน)

นายกองค์การบริหารส่วนตำบลไสหมาก